recursal/SuperWikiNEXT-32B huggingface dataset:
**विल्पट्टू राष्ट्रीय उद्यान** (विलू-पट्टू; झीलों की भूमि) श्रीलंका के द्वीप पर स्थित 1,317 वर्ग किलोमीटर (131, 693 हेक्टेयर) विस्त्रिथ् उद्यान है। इस उद्यान की अनूठी विशेषता "विल्लस" (प्राकृतिक झीलों) का अस्तित्व है। विल्पाट्टू श्रीलंका में सबसे बड़ा और सबसे पुराना राष्ट्रीय उद्यान है। ये अनुराधापुर से 30 किमी पश्चिम और पुट्टालं के 26 किमी उत्तर में (कोलंबो से लगभग 180 किमी उत्तर) है। विल्पाट्टू में लगभग साठ झीलों (विलू) और टैंक फैले हुए हैं। विल्पाट्टू अपने तेंदुए (पेंथेरा परदस कोटिया) आबादी के लिए दुनिया भर के शीर्ष राष्ट्रीय उद्यानों में से एक है। 16 साल बाद आगंतुकों को फिर से खोलने से पहले दिसंबर 1988 से 16 मार्च, 2003 तक श्रीलंकाई गृहयुद्ध के आसपास सुरक्षा चिंताओं के कारण उद्यान बंद कर दिया गया था।

इतिहास
------

महावंश ने रिकॉर्ड किया कि 543 ईसा पूर्व में राजकुमार विजय तंबपनी में उतरे थे जिन्हें अब कुद्रिमलाई प्वाइंट (हॉर्स प्वाइंट) के नाम से जाना जाता है। उन्होंने कुवेनि से विवाह किया और सिंहला राष्ट्र की स्थापना की। 1905 में इस क्षेत्र को एक अभयारण्य नामित किया गया था और 1938 में इसे राष्ट्रीय उद्यान की स्थिति में ग्रेड बढ़ाया गया।

मौसम
----

यहां कि वार्षिक वर्षा लगभग 1000 मिलीमीटर है और वार्षिक तापमान लगभग 27.2 डिग्री है। मार्च में पूर्व मानसून और पूर्वोत्तर मानसून (दिसंबर - फरवरी) बारिश के मुख्य स्रोत हैं।

वनस्पति और जीव
--------------

विल्पाट्टू श्रीलंका के उत्तर पश्चिमी तट निचले शुष्क क्षेत्र में स्थित है। विल्पाट्टू में कई प्रकार की वनस्पतियां मिलती हैं। विल्पट्टू राष्ट्रीय उद्यान के भीतर स्तनधारियों की 31 प्रजातियों की पहचान की गई है। हाथी, तेंदुए, स्लोथ बीयर, भैंस, नेवला जैसे स्तनधारियों और छोटे कॉर्मोरेंट, श्रीलंकाई जंगलफॉउल, उल्लू, महाश्येन, भारतीय मोर, कलगीदार सर्प चील, बैंगनी हेरोन, पिंटेल (अनास एक्यूटा), स्पूनबिल, ब्लैक-हेड इब्स, कोयल आदि पक्षियों ने भि यहाँ रहति हैं। मुग्गेर् मगरमच्छ, मॉनीटर छिपकली (वाराणस बेंगलेंसिस), भारतीय कोबरा और फ्लैप-गोले कछुए उद्यान में रहने वाले आम सरीसृप हैं।

गैलरी
-----

राष्ट्रीय उद्यान के भीतर ली गई जानवरों की तस्वीरें।

* श्रीलंकाई जंगलफॉउलश्रीलंकाई जंगलफॉउल
* कलगीदार सर्प चीलकलगीदार सर्प चील
* भारतीय मोरभारतीय मोर
* श्रीलंकाई हाथिश्रीलंकाई हाथि
* श्रीलंकाई तेंदुएश्रीलंकाई तेंदुए

सन्दर्भ
-------

1. ↑  "Wilpattu Ramsar Wetland Cluster". *Ramsar Sites Information Service*. मूल से 16 जुलाई 2018 को पुरालेखित. अभिगमन तिथि 25 April 2018.
2. ↑  Gunawardana, Kithsiri. "Wilpattu National Park, Sri Lanka". *Wilpattu.com*. मूल से 11 फ़रवरी 2018 को पुरालेखित. अभिगमन तिथि 11 February 2018.
3. 1 2  "संग्रहीत प्रति". मूल से 7 नवंबर 2018 को पुरालेखित. अभिगमन तिथि 7 नवंबर 2018.
4. ↑  "संग्रहीत प्रति". मूल से 7 नवंबर 2018 को पुरालेखित. अभिगमन तिथि 7 नवंबर 2018.
5. ↑  "संग्रहीत प्रति". मूल से 7 नवंबर 2018 को पुरालेखित. अभिगमन तिथि 7 नवंबर 2018.

| * दे
* वा
* सं
श्रीलंका के राष्ट्रीय उद्यान |
| --- |
| सूखा क्षेत्र | 
* अंगमेडिला
* बुंडला
* चुंडिक्कुलम
* डेल्फ़्ट
* फ्लड प्लेंस
* गल ओया
* कौउदुला
* कुमाना
* लाहुगाला किटुलाना
* लुनुगम्वेहेरा
* मधु रोड
* मदुरु ओया
* मिन्नेरिया
* सोमवथिया
* उडवलवे
* उस्संगोडा
* वास्गमुवा
* विल्पट्टू
* याला

 |
| गीला क्षेत्र | 
* गल्वय्स लाण्ड
* होरागोला
* हॉर्टन प्लैन्स

 |
| समुद्री | 
* एडम ब्रिज
* हिक्काडुवा
* पीजियण् आईलैंड

 |
रोगी के पेट का परिश्रवण करता हुआ एक चिकित्सक
शरीर के अंदर निरंतर होनेवाली ध्वनियों के सुनने की क्रिया को **परिश्रवण** (Auscultation) कहते हैं। इस शब्द का प्रयोग चिकित्सा विज्ञान में किया जाता है। रोगनिदान में इस क्रिया से बहुत सहायता मिलती है। शरीर के अन्दर की ध्वनियों को सुनने के लिए प्रायः आला (stethoscope) का उपयोग किया जाता है। 

इस कला के बढ़ते हुए प्रयोग का श्रेय लेनेक (Laenec) को मिलना चाहिए, जिन्होंने सन् १८१९ में परिश्रवण यंत्र का आविष्कार किया। इस यंत्र के आविष्कार के पहले ये ध्वनियाँ कान से सुनी जाती थीं। आधुनिक परिश्रवण यंत्र ध्वनि के भौतिक गुणों पर आधृत है। इसमें कानों में लगनेवाला भाग धातु का होता है और लगभग १० इंच लंबी रबर की नलियों द्वारा वक्षगोलक (chestpiece) से जुड़ा रहता है।

चिकित्सक इस यंत्र द्वारा हृदय, श्वास और अँतड़ियों की ध्वनि सुनते हैं। सामान्यत: हृदय जब सिकुड़ता है तो लब्ब ध्वनि होती है और फिर जब वह फैलता है तो डब ध्वनि होती है, जिन्हें क्रमश: प्रथम और द्वितीय हृदयध्वनि कहते हैं। बीमारी में अन्य प्रकार की ध्वनियाँ और 'मर मर' ध्वनि सुनाई देती है। हवा फेफड़े में जाते और निकलते समय ध्वनि करती है, जिसे श्वासध्वनि कहते हैं। फेफड़े की बीमारियों में इस ध्वनि में परिवर्तन हो जाता है और दूसरे ढंग की ध्वनि भी सुनाई देने लगती है, जिसे रोंकाई या क्रेपिटेशन (crepitation) कहते हैं। अँतड़ियों की ध्वनि की 'बारबोरिज्म' कहते हैं। यदि यह न सुनाई दे तो अँतड़ियों का अवरोध या पेरिटोनियम की सुजन का निदान समझना चाहिए। परिश्रवण यंत्र की सहायता से भ्रूणहृदय की ध्वनि तथा धमनियों की 'मरमर' ध्वनि भी सुनी जा सकती है। इसकी सहायता से ही 'रक्तचाप' की माप की जाती है।

इन्हें भी देखें
---------------

* आला
* परिताड़न (percussion)

बाहरी कड़ियाँ
-------------

* The Auscultation Assistant, - "provides heart sounds, heart murmurs, and breath sounds in order to help medical students and others improve their physical diagnosis skills"
* MEDiscuss - Respiratory auscultation with audio examples
* Traditional Chinese medicine - Auscultation of Traditional Chinese medicine
* Blaufuss Multimedia - Heart Sounds and Cardiac Arrhythmias
* - Commercial site, online auscultation training and a test instruction
* Thinklabs - Commercial site, digital stethoscopes
* Independent Stethoscope Review - Comparative review of stethoscopes, including frequency response graphs.
* Auscultation Lessons and Reference Guide - Compilation of 100+ Heart and Lung Sounds and Phonocardiograms
**पलसदरी**, (पहले पलसधरी; मराठी: पळसदरी), मुंबई उपनगरीय रेल के कर्जत -खोपोली खंड पर स्थित एक लोकप्रिय पर्यटन स्थल और एक रेलवे जंक्शन है। यह कर्जत-लोनावला लाइन पर भी पड़ता है। खोपोली मार्ग पर इससे अगला स्टेशन केलावली है। पलसदरी का नाम "पलास" के पेड़ और "दरी" यानि "दर्रा" (पहाड़ियों के बीच से जाने वाला मार्ग) नामक दो शब्दों के मेल से बना है। यह कर्जत खोपोली राज्य राजमार्ग सं 35 पर स्थित है। पलसदरी में ही प्रसिद्ध पलसदरी बांध स्थित है। पलसदरी में ब्रिटिश राज काल और उससे भी पुराने कई मंदिर उपस्थित हैं। 

विशेष रूप से बरसात के मौसम में, मुंबई, पनवेल और नवी मुंबई से बहुत से पर्यटक यहाँ आते हैं। मानसून के दौरान पूरे क्षेत्र के झरने सक्रिय हो जाते हैं और चारों ओर हरियाली छा जाती है। पलसदरी का एक अन्य आकर्षण यहाँ स्थित श्री स्वामी समर्थ महाराज अक्कलकोट का "मठ" है जो एक बहुत ही खूबसूरत जगह पर स्थित है।

पलसदरी को इसकी प्राकृतिक सुंदरता और कठिन रास्तों के लिए जाना जाता है। पहाड़ों पर पैदल यात्रा, पर्यटकों में विशेष रूप से लोकप्रिय है। लेकिन पर्यटकों को इन यात्राओं के दौरान यहाँ की कंटीली झाड़ियों से सावधान रहना चाहिए। यह कंटीली झाड़ियां किसी लापरवाह पथिक के लिए खतरनाक साबित हो सकती हैं। पलसदरी में कई स्थान निजी स्वामित्व में हैं और इनसे होकर गुजरना अवैध है।

सन्दर्भ
-------
**श्रीभाष्य** रामानुजाचार्य द्वारा रचित सबसे प्रसिद्ध ग्रन्थ तथा वादरायण के वेदान्तसूत्र का भाष्य है। यह ग्रन्थ रामानुजाचार्य के लगभग १०० वर्ष की आयु प्राप्ति के बाद पूर्ण हुआ था। इस ग्रन्थ में रामानुजचार्य ने विशिष्टाद्वैत के दार्शनिक सिद्धान्तों का विवेचन किया है। यह एक प्रकार से आदि शंकराचार्य के अद्वैत वेदान्त दर्शन (और विशेष रूप से माया के सिद्धान्त) का खण्डन भी है।

श्रीभाष्य में रामनुजाचार्य ने तीन प्रकार के 'तत्त्वों' का वर्णन किया है- ब्रह्म, जीवात्मा और जगत् । मध्वाचार्य सहित बाद के वैष्णव आचार्यों ने इसी सिद्धान्त का अनुसरण किया है। इस ग्रन्थ में भक्ति को 'मोक्ष' का साधन बताया गया है। रामानुज ने श्रीभाष्य को और अच्छी तरह समझने के लिए 'वेदान्तदीप' तथ 'वेदान्तसार' नामक दो ग्रन्थ और रचे। 

अपने इस भाष्य के आरम्भ में रामानुज ने बोधायन द्वारा किए गए ब्रह्मसूत्र के भाष्य को उद्धृत किया है और कहा है कि इस ग्रन्थ में जो भी विचार रामानुज ने दिए हैं वे सब पहले के आचार्यों जैसे बोधायन के विचरों के अनुकूल हैं।

सन्दर्भ
-------

इन्हें भी देखें
---------------

* वेदान्तसूत्र
* रामानुजाचार्य
* विशिष्टाद्वैत

बाहरी कड़ियाँ
-------------

* श्रीभाष्यम् भाग-१ और भाग-२ डाउनलोड करें।
दर्शनशास्त्र व तर्कशास्त्र में **प्रतिज्ञप्ति** (proposition) या **प्रकथन** ऐसा वाक्य या कथन होता है जो या तो सत्य हो या फिर असत्य हो। यह आवश्यक नहीं है कि हमें यह ज्ञात हो कि प्रतिज्ञप्ति सत्य है या असत्य।[1] उदाहरण के लिए "पृथ्वी के अलावा अन्य ग्रहों पर भी जीवन है।" यह प्रतिज्ञप्ति या तो पूर्ण रूप से सत्य है या फिर असत्य है, हालांकि हम नहीं जानते कि सत्य-असत्य के इन दो विकल्पों में से वास्तविकता कौन-सी है। "भारत को स्वतंत्रता सन् 1948 में मिली थी" भी एक प्रतिज्ञप्ति जो या तो सत्य हो सकती है या असत्य। इतिहास के अध्ययन से हमें ज्ञात है कि भारत को स्वतंत्रता वास्तव में सन् 1947 में मिली थी, इसलिए हम इस प्रतिज्ञप्ति को असत्य ठहरा सकते हैं।

इन्हें भी देखें
---------------

* तर्कशास्त्र
* कथन (तर्क)
* आधार (तर्क)

सन्दर्भ
-------

1. ↑  "An Introduction To Logic And Scientific Method," Morris F. Cohen, Read Books Ltd, 2013, ISBN 9781446547403, Pg 25, *"... While a proposition is defined as that which is true or false, it does not mean that we must know which of these alternatives is the case ..."*
भारत, श्रीलंका, पाकिस्तान और बांग्लादेश में अपराध (क्राइम) की दो श्रेणीयाँ की गयी हैं-

* (१) संज्ञेय अपराध (Cognizable offence),
* (२) असंज्ञेय अपराध (non-cognizable offence).

आपराधिक प्रक्रिया संहिता (सीआरपीसी) में संज्ञेय अपराध की परिभाषा ऐसे अपराध के रूप में की गई है, जिसमें गिरफ्तारी के लिए पुलिस को किसी वारंट की जरूरत नहीं होती। संज्ञेय अपराध सामान्यतः गंभीर होते हैं जिनमें पुलिस को तुरन्त कार्य करना होता है। **संज्ञेय अपराध में पुलिस** बिना मेजिस्ट्रेट की आज्ञा अनुसंधान प्रारम्भ कर सकती है।

सीआरपीसी में यह भी कहा गया है कि पुलिस को ऐसे मामलों में एफआईआर दर्ज करना चाहिए। दंड प्रक्रिया संहिता की प्रथम अनुसूची के कॉलम सं. 4 में भारतीय दंड संहिता में वर्णित प्रत्येक अपराध के लिए यह अंकित किया गया है कि वह अपराध संज्ञेय है अथवा असंज्ञेय।

प्रमुख संज्ञेय अपराध
--------------------

* देशद्रोह
* घातक आयुधों (हथियारों) से लैस होकर अपराध करना,
* लोकसेवक द्वारा रिश्वत मामला,
* बलात्कार,
* हत्या,
* लोकसेवक नहीं होने पर गलत तरीके से स्वयं को लोकसेवक दर्शाकर विधि विरुद्ध कार्य करना। जनता को ऐसा आभास हो कि संबंधित व्यक्ति लोकसेवक है।
* विधि विरुद्ध जमाव। योजना बनाकर गैर कानूनी कार्य करना। सरकारी संपत्ति को नुकसान पहुंचाना।

इन्हें भी देखें
---------------

* प्राथमिकी (FIR)
* जमानत
* पुलिस अन्वेषण (Police Investigation)

बाहरी कड़ियाँ
-------------

* संज्ञेय अपराधों की एफआईआर और अन्वेषण (वेबदुनिया)
* जीरो एफ आई आर की अवधारण (नवभारत टाइम्स)
* भारत में अपराध के प्रकार (न्याय)
भाषा के शब्दों के इतिहास के अध्ययन को **व्युत्पत्तिशास्त्र** कहते हैं। इसमें विचार किया जाता है कि कोई शब्द उस भाषा में कब और कैसे प्रविष्ट हुआ; किस स्रोत से अथवा कहाँ से आया; उसका स्वरूप और अर्थ समय के साथ किस तरह परिवर्तित हुआ है। व्युत्पत्तिशास्त्र में शब्द के इतिहास के माध्यम से किसी भी राष्ट्र, प्रांत एवं समाज की भाषिक, सांस्कृतिक, ऐतिहासिक एवं सामाजिक पृष्ठभूमि अभिव्यक्त होती है।

'**व्युत्पत्ति'** का अर्थ है ‘विशेष उत्पत्ति’। किसी शब्द के क्रमिक इतिहास का अध्ययन करना, व्युत्पत्तिशास्त्र का विषय है। इसमें शब्द के स्वरूप और उसके अर्थ के आधार का अध्ययन किया जाता है। अंग्रेजी में व्युत्पत्तिशास्त्र को 'Etymology' कहते हैं। यह शब्द यूनानी भाषा के यथार्थ अर्थ में प्रयुक्त Etum तथा लेखा-जोखा के अर्थ में प्रयुक्त Logos के योग से बना है, जिसका आशय शब्द के इतिहास का वास्तविक अर्थ सम्पुष्ट करना है।

भारतवर्ष में व्युत्पत्तिशास्त्र का उद्भव बहुत प्राचीन है। जब वेद मन्त्रों के अर्थों को समझना सुगम नहीं रहा तब भारतीय मनीषियों द्वारा वेदों के क्लिष्ट शब्दों के संग्रह रूप में निघण्टु ग्रन्थ लिखे गए तथा निघण्टु ग्रन्थों के शब्दों की व्याख्या और शब्द व्युत्पत्ति के ज्ञान के लिए निरुक्त ग्रन्थों की रचना हुई। वेदों के अध्ययन के लिए वेदागों के छ: शास्त्रों में निरुक्त शास्त्र भी सम्मिलित हैं। निरूक्त शास्त्र संख्या में 12 बतलाए जाते हैं, लेकिन इस समय आचार्य यास्क प्रणीत एक मात्र निरूक्त उपलब्ध है।

विषय का प्राचीनतम मूल
---------------------

शब्दों की उत्पत्ति का दुनिया में सबसे पहले गहन विश्लेषण करने का श्रेय भारत के संस्कृत वैयाकरणों को जाता है जिन्होंने निरुक्त नाम से सबसे पहले वैदिक शब्दों का निर्वचन व व्याख्या की। संस्कृत के चार वैयाकरण सबसे प्रसिद्ध हैं:

* यास्क
* पाणिनि
* कात्यायन
* पतंजलि

संस्कृत के शब्दों की व्युत्पत्ति में उपर्युक्त वैयाकरणों के कार्यों का सन्दर्भ लिया जाता है। संस्कृत के इस अग्रग कार्य का सन्दर्भ लेकर आगे चलकर पश्चिमी विद्वानों ने भी व्युत्पत्तिशास्त्र का विकास किया।

इन्हें भी देखें
---------------

* उणादि सूत्र

बाहरी कड़ियाँ
-------------

* वैदिक एटीमोलोजी (डॉ फतहसिंह)
* हिमाचल प्रदेश के स्थान-नाम एवं उनकी व्युत्पत्ति
* Curiosities of Biological Nomenclature
सन् २६२ ईसवी में पूर्वी वू (Wu) राज्य के क्षेत्र (हरे रंग में)
**पूर्वी वू राज्य** या **सुन वू राज्य** (चीनी भाषा: 吳, वू; अंग्रेज़ी: Eastern Wu) प्राचीन चीन के तीन राजशाहियों के काल में चीन पर नियंत्रण पाने के लिए जूझने वाला एक राज्य था। यह २२९ ईसवी से २८० ईसवी तक चला। यह यांग्त्से नदी की डेल्टा के जियांगनान क्षेत्र में स्थित था। इसकी राजधानी जिआनये (建業) थी, जो आधुनिक काल में जिआंगसु राज्य का नानजिंग शहर है लेकिन कभी-कभी राजधानी वुचंग (武昌) में भी हुआ करती थी, जो वर्तमान काल में हेबेई राज्य का एझोऊ शहर है।

हान राजवंश के अंतिम समय में जियांगनान के वू-भाषी इलाक़े पर सुन चुआन (孫權, Sun Quan) नामक जागीरदार का क़ब्ज़ा था। नाम के लिए वह हान सम्राट शियान के अधीन था लेकिन असलियत में स्वतन्त्र था। उस काल में हान सम्राट पर साओ वेई राज्य के जागीरदारसाओ साओ का नियंत्रण था। जहाँ बाक़ी रियासतों के सरदार अपने आप को चीन का सम्राट बनाने की इच्छा रखते थे, वहाँ सुन चुआन को ऐसी कोई तमन्ना नहीं थी। फिर भी जबसाओ वेई के साओ पी और शु हान राज्य के लिऊ बेई अपने आपको सम्राट घोषित कर दिया तो सन् २२९ में सु चुआन ने भी वू राजवंश की स्थापना का ऐलान करते हुए अपने आप को सम्राट घोषित कर दिया।साओ वेई से बचने के लिए शु हान और वू राज्य ने संधि कर ली। वू कभी यांग्त्से नदी से उत्तर में कोई क्षेत्र नहीं ले पाया लेकिन न ही वेई यांग्त्से से दक्षिण में कोई इलाक़ा जीत पाया। सन् २८० में जिन राजवंश स्थापित हुआ जिसने वू पर क़ब्ज़ा कर लिया। इसके साथ-साथ तीन राजशाहियाँ ख़त्म हुईं और चीन फिर से संगठित हो गया।

इन्हें भी देखें
---------------

* साओ पी
* तीन राजशाहियाँ
* हान राजवंश
* जिन राजवंश

सन्दर्भ
-------

1. ↑  Children of China: voices from recent years, Ann-ping Chin, Knopf, 1988, ISBN 978-0-394-57116-4, *... They were all fighting against the kingdom of Eastern Wu. At first Zhang Fei was trying to defeat Cao Cao [ruler of Wei], ... Sun Quan [the ruler of Eastern Wu] ...*
2. ↑  Romance of the three kingdoms, Lo Kuan-Chung, Guanzhong Luo, C. H. Brewitt-Taylor, Robert E. Hegel, Tuttle Publishing, 2002, ISBN 978-0-8048-3467-4
**पूड़ी** व **वास्तविक नाम पूरी** (बहुवचन: पूड़ियाँ व पूरियाँ) एक भारतीय अकिण्वित रोटी है जिसे भारतीय-उपमहाद्वीप के कई देशों में भोजन के रूप में खाया जाता है। पूरी को सबसे अधिक *कलेवे* (सवेर के खाने) में परोसा जाता है, इसके अतिरिक्त यह विशेष व औपचारिक समारोहों में परोसी जाती है। प्रसाद के रूप में भी पूरियाँ बाँटी जाती हैं।

व्युत्पत्ति
-----------

*पूरी* शब्द की व्युत्पत्ति संस्कृत के ***पूरिका*** शब्द से हुई है। पूरिका का उल्लेख प्राचीन हिन्दू संस्कृत ग्रंथों में किया गया है।

अन्य भाषायों में नाम
--------------------

* संस्कृत: पूरिका
* उर्दु: بوری, (पूरी)
* तमिल: பூரி (पूरी)
* उड़िया: ପୁରି (पोरी)
* कन्नड़: ಪೂರಿ (पूरी)
* तेलुगु: పూరి (पूरी)

सामग्री और बनाने की विधि
------------------------

पूरी आटे से बनाई जाती है। इसके लिए कड़ा आटा गूंथा जाता है और कई बार इसमें थोड़ा सा लवण भी डाला जाता है। फिर इसे हल्का सा घी व तेल लगाकर बेल कर घी/तेल में तल लेते हैं। तलने से जब पूरियाँ फूल जाती हैं और इनका रंग सुनहरा हो जाता है तब इन्हें तेल से निकाल लिया जाता है। इन्हें प्रायः लप्सी, आलू की भाजी, छोले आदि के साथ परोसा जाता है।

चित्र दीर्घा
------------

* वाराणसी की एक हट्टी में पूड़ियां तली जा रही हैं।वाराणसी की एक हट्टी में पूरियां तली जा रही हैं।
* वाराणसी का विशेष कलेेेवा (सवेर का खाना) आलू-पूरी।वाराणसी का विशेष कलेेेवा (सवेर का खाना) आलू-पूरी।
* तमिलनाडु के सलेम के कृष्णा कैफे में पूरी।तमिलनाडु के सलेम के कृष्णा कैफे में पूरी।
* गर्मा-गर्म तली गयी पूरियांगर्मा-गर्म तली गयी पूरियां
* पूरी भाजी की थालीपूरी भाजी की थाली
* पतली रोटी को तेल में तला जाता है और चने आलू और लप्सी के साथ खाया जाता है।पतली रोटी को तेल में तला जाता है और चने आलू और लप्सी के साथ खाया जाता है।

सन्दर्भ
-------

1. ↑  Bahri, Hardev (1965). *Hindī: udbhava, vikāsa aura rūpa*. Kitāba Mahala.
**पूजा गांधी** (जन्म: संजना गांधी) एक भारतीय फिल्म अभिनेत्री और निर्माता हैं। ये मुख्य रूप से कन्नड़ भाषा में बनी फिल्मों में काम करती हैं, और कई सारे तमिल, मलयालम, बंगाली और हिन्दी फिल्मों में भी नज़र आ चुकी हैं। इन्हें महत्वपूर्ण सफलता 2006 में बनी फिल्म मूंगरु माले नाम की फिल्म से मिली थी, ये बॉक्स ऑफिस में सफल रहा और इस फिल्म ने इन्हें सबसे ज्यादा प्रसिद्ध और अधिक पैसे लेने वाली दक्षिण भारतीय सिनेमा की अभिनेत्री बना दिया। इस फिल्म में किए इनके अभिनय के कारण इन्हें कई सारे पुरस्कार हेतु नामांकित किया गया था।

इन्हें कन्नड़ फिल्म उद्योग में 'माले हुदुगी' नाम से इन्हें पहचाना जाता है।

निजी जीवन
---------

इनका जन्म मेरठ में 7 अक्टूबर 1983 को एक पारंपरिक पंजाबी परिवार में हुआ था। इनके पिता, पवन गांधी पेशे से एक व्यापारी हैं, और माँ गृहिणी हैं। इनकी पढ़ाई मेरठ के सोफिया कान्वेंट और दीवान पब्लिक स्कूल में हुई थी। इनकी दो छोटी बहनें हैं, जिसमें से एक, राधिका गांधी हैं, जो इन्हीं की तरह कन्नड़ फिल्मों में अभिनेत्री का काम करती हैं। वहीं दूसरी छोटी बहन, सुहानी गांधी हैं, जो टेनिस खिलाड़ी हैं।

इन्होंने नवम्बर 2012 को सगाई की थी, पर महीने भर के अंदर ही रिश्ता खत्म कर दिया।

करियर
-----

### शुरुआत

इन्होंने अपने करियर की शुरुआत टीवी धारावाहिक *ज़मीन से आसमान तक* से शुरू की, जिसका निर्देशन अरुणा ईरानी ने किया था। इन्होंने अपने फिल्मी करियर की शुरुआत बंगाली भाषा में बनी फिल्म तोमके सलाम नाम की फिल्म से शुरू की थी। इस फिल्म में काम करते समय इनकी उम्र मात्र 19 साल की थी। ये फिल्म 2005 में प्रदर्शित हुआ। इस फिल्म में काम करने के बाद ये दक्षिण भारतीय फिल्म उद्योग की ओर बढ़ीं और तमिल भाषा में बनी फिल्म कोक्की में काम किया। इस फिल्म को मध्यम समीक्षा मिली, पर बॉक्स ऑफिस में सफल घोषित हो गई।

सन्दर्भ
-------

1. ↑  "संग्रहीत प्रति". मूल से 22 सितंबर 2018 को पुरालेखित. अभिगमन तिथि 30 मार्च 2019.
2. ↑  "Sanjana rechristened as Pooja Gandhi". Indiaglitz. 10 April 2007. मूल से 31 मार्च 2019 को पुरालेखित. अभिगमन तिथि 31 मार्च 2019.
3. ↑  "Gandhi is one of the highest paid actresses". *www.sify.com*. मूल से 2 अप्रैल 2019 को पुरालेखित. अभिगमन तिथि 31 मार्च 2019.
4. ↑  "Raining troubles for male girl". *www.deccanchronicle.com*. मूल से 31 मार्च 2019 को पुरालेखित. अभिगमन तिथि 31 मार्च 2019.
5. ↑  "Yeddyurappa ropes in Kannada filmstars to add to KJP's populist appeal". indiatoday. मूल से 19 अक्तूबर 2017 को पुरालेखित. अभिगमन तिथि 31 मार्च 2019.
6. 1 2  "Mischievous to spiritual with movies in between". *Times of India*. 10 January 2011. मूल से 4 नवंबर 2012 को पुरालेखित. अभिगमन तिथि 10 January 2011.
7. ↑  "mypoojagandhi.com". mypoojagandhi.com. मूल से 7 January 2012 को पुरालेखित. अभिगमन तिथि 7 August 2012.
8. ↑  "Actor Pooja Gandhi breaks up with fiance". 19 December 2012. मूल से 24 सितंबर 2015 को पुरालेखित. अभिगमन तिथि 30 October 2015.

बाहरी कड़ियाँ
-------------
कंप्यूटर सॉफ्टवेयर में, एक व्यापक-उद्देशीय क्रमादेश भाषा, एक व्यापक-उद्देश्य के लिए समर्पित एक क्रमादेशीय भाषा है, जिसे विभिन्न प्रकार के अनुप्रयोगात्मक ज्ञानक्षेत्रों में सॉफ़्टवेयर निर्माण हेतु उपयोग किया जाता है।

इतिहास
------

प्रारंभिक क्रमादेशीय (प्रोग्रामिंग) भाषाओं को या तो वैज्ञानिक कंप्यूटिंग (संख्यात्मक गणना) या वाणिज्यिक डेटा संसाधन के लिए डिज़ाइन किया गया था, जैसा कि कंप्यूटर हार्डवेयर था। फोरट्रान और अल्गोल जैसी वैज्ञानिक भाषाओं ने फ्लोटिंग-पॉइंट गणना और बहुआयामी सरणियों का समर्थन किया, जबकि व्यावसायिक भाषाएं जैसे कि COBOL ने फिक्स्ड-फील्ड फ़ाइल स्वरूपों और डेटा रिकॉर्ड का समर्थन किया । प्रतीकात्मक सूची प्रसंस्करण के लिए आईपीएल-वी और एलआईएसपी जैसी विशिष्ट भाषाएं बहुत कम व्यापक रूप से उपयोग की जाती थीं; स्ट्रिंग हेरफेर के लिए COMIT; संख्यात्मक रूप से नियंत्रित मशीनों के लिए एपीटी । सिस्टम प्रोग्रामिंग को पॉइंटर हेरफेर की आवश्यकता होती है, आमतौर पर असेंबली भाषा में किया जाता था, हालांकि कुछ सैन्य अनुप्रयोगों के लिए JOVIAL का उपयोग किया गया था। 

1964 में घोषित आईबीएम के सिस्टम/360 को वैज्ञानिक और वाणिज्यिक दोनों अनुप्रयोगों का समर्थन करने वाले एक एकीकृत हार्डवेयर आर्किटेक्चर के रूप में डिजाइन किया गया था, और आईबीएम ने इसके लिए पीएल/आई को एक एकल, सामान्य-उद्देश्य वाली भाषा के रूप में विकसित किया जो वैज्ञानिक, वाणिज्यिक और सिस्टम प्रोग्रामिंग का समर्थन करती थी।. वास्तव में, PL/I का उपयोग Multics ऑपरेटिंग सिस्टम के लिए मानक सिस्टम प्रोग्रामिंग भाषा के रूप में किया गया था।

PL/I के बाद से, वैज्ञानिक और व्यावसायिक प्रोग्रामिंग भाषाओं के बीच का अंतर कम हो गया है, अधिकांश भाषाएँ दोनों के लिए आवश्यक बुनियादी सुविधाओं का समर्थन करती हैं, और विशेष फ़ाइल स्वरूप प्रबंधन को विशेष डेटाबेस प्रबंधन प्रणालियों को सौंप दिया गया है।

कई विशेष भाषाओं में भी 1960 के दशक में शुरू होने वाले विकसित किए गए: GPSs और सिमुला असतत घटना अनुकरण के लिए; प्रोग्रामिंग सिखाने के लिए एमएडी, बेसिक, लोगो और पास्कल; सी सिस्टम प्रोग्रामिंग के लिए; इंटरैक्टिव प्रोग्रामिंग के लिए जॉस और एपीएल\360।

परिभाषाएं
---------

एक डोमेन-विशिष्ट प्रोग्रामिंग भाषा को एक विशिष्ट एप्लिकेशन डोमेन के भीतर उपयोग करने के लिए डिज़ाइन किया गया है। उदाहरणों में पृष्ठ विवरण भाषाएँ और डेटाबेस क्वेरी भाषाएँ शामिल हैं ।

कुछ सामान्य प्रयोजन प्रोग्रामिंग भाषाएं निम्नलिखित हैं:

* C++
* C#
* Clojure
* Crystal
* Dart
* Elixir
* Erlang
* F#
* Go
* Harbour
* Haskell
* Java
* JavaScript
* Julia
* Kotlin
* Lua
* Modula-2
* Oberon
* Objective-C
* Perl
* PHP
* Pike
* PL/I
* Python
* Racket
* Ruby
* Rust
* Scala
* Swift
* Tcl
* Visual Basic
* Visual Basic .NET

टिप्पणियाँ
----------

यह सभी देखें
------------

* सामान्य प्रयोजन मार्कअप भाषा
* सामान्य प्रयोजन मॉडलिंग भाषा
**व्याध** मूलत: संस्कृत भाषा का शब्द है जिसका हिन्दी भाषा में अर्थ होता है शिकारी। वैसे कालिका प्रसाद के *वृहत् हिन्दी कोश* में इसका अर्थ शिकार द्वारा जीविका चलाने वाली एक संकर जाति बताया गया है जिसे आमतौर पर बहेलिया कहा जाता है। इस शब्द का एक और लाक्षणिक अर्थ नीच या कमीना आदमी भी है।

उदाहरण
------

राष्ट्रकवि रामधारी सिंह 'दिनकर' की *समर शेष है* नामक कविता की ये पंक्तियाँ व्याध को काफी कुछ परिभाषित करती हैं-  

*"समर शेष है, नहीं पाप का भागी केवल व्याध*,   
*जो तटस्थ हैं, समय लिखेगा उनका भी अपराध।"*

मूल
---

व्याध उस व्यक्ति को कहा जाता है जो जंगली जानवरों को मारता अथवा वध करता है। व्याध को शिकारी भी कहा जाता है। कुछ शौकिया शिकारी होते हैं और कुछ अन्य उपयोग के लिये शिकार करते हैं।

सम्बन्धित शब्द
--------------

### हिन्दी में

* शिकारी (हिरन आदि पशुओं को मारने वाला), बहेलिया (पक्षियों को जाल में फँसाने वाला), लुब्धक (लालच देकर फँसाने वाला), आखेटक (शौकिया शिकार करने वाला)

### अन्य भारतीय भाषाओं में निकटतम शब्द

* अरबी में सय्याद अथवा सैयाद जिसका जिसका अर्थ है धोखे से फँसाकर शिकार करने वाला।
* उर्दू में चिड़ीमार या चिड़ियाँ पकड़ने वाला, जिसे हिन्दी में लुब्धक कहते हैं।

सन्दर्भ
-------

1. ↑  कालिका प्रसाद, **वृहत् हिन्दी कोश**, ज्ञानमण्डल लिमिटेड, वाराणसी, संस्करण: 1992, पृष्ठ: 1100
2. ↑  मुहम्मद मुस्तफ़ा खाँ 'मद्दाह', **उर्दू-हिन्दी शब्दकोश**, प्रकाशक: उत्तर प्रदेश हिन्दी संस्थान, लखनऊ, संस्करण: 1992, पृष्ठ: 668 व 711
**7½ फेरे** 2005 में बनी हिन्दी भाषा की फिल्म है।

संक्षेप
-------

पारंपरिक परिवारों पर आधारित धारावाहिक के साथ बड़ी सफलता का स्वाद चखने के बाद, एक राष्ट्रीय टीवी नेटवर्क प्रोग्रामिंग के अगले चरण में प्रवेश कर रहा है - वह है - "रियलिटी टीवी" इसलिए वे भारतीय परिवार में विवाह के सदाबहार विषय के लिए जाने का फैसला करते हैं। चैनल अपने नीली आंखों वाले लड़के से शो का निर्माण करने के लिए कहता है। अस्मी गनात्रा (जूही चावला), पहली बार निर्देशक, और उनकी टीम को पता चलता है कि वर्तमान में मुंबई में एकमात्र परिवार जो प्रोग्रामिंग ब्रीफ को पूरा करता है, वह जोशी का है।

जब अस्मी टीवी नेटवर्क के लिए शादी को कवर करने के अनुरोध के साथ उनसे मिलने आती है तो जोशी दंग रह जाते हैं। हालांकि दुल्हन के पिता इस विचार के साथ जाने को तैयार हैं, परिवार के माफिया, पुराने गार्ड से मिलकर परिवार के गौरव का कार्ड खेलते हैं, और वे प्रस्ताव को वीटो कर देते हैं। इस बीच, अस्मी को पता चलता है कि दुल्हन के सबसे छोटे चाचा मनोज जोशी (इरफान) उसके प्यार में पड़ गए हैं।

यह अच्छी तरह से जानते हुए कि अगर वह दुल्हन के परिवार के साथ सौदा करने में असमर्थ रही तो उसका करियर अवरुद्ध हो जाएगा, वह उसे एक ऐसी व्यवस्था के लिए फुसलाती है जहां एक विशाल घर में एक मल्टी कैमरा सेट-अप गुप्त रूप से स्थापित किया जाता है।

मनोज को अपने डरावने एहसास का एहसास होता है कि उसने भानुमती का पिटारा खोल दिया है। छिपे हुए कैमरों से अनजान उसका परिवार अपने प्रति सच्चा व्यवहार करता है और धीरे-धीरे कंकाल अलमारी से बाहर गिरने लगते हैं। जोशी के परिवार की निजता में स्पष्टवादी कैमरे घुस जाते हैं और जिन घटनाओं को दबा रहना चाहिए वे खुलकर सामने आ जाती हैं और चैनल को अपनी टीआरपी रेटिंग बढ़ाने के लिए तरह-तरह के माल मसाला देती हैं।

चरित्र
------

मुख्य कलाकार
------------

* जूही चावला
* इरफ़ान ख़ान
* मनोज पहवा
* नीना कुलकर्णी
* अनंग देसाई
* श्री वल्लभ व्यास

दल
--

संगीत
-----

रोचक तथ्य
---------

परिणाम
------

### बौक्स ऑफिस

### समीक्षाएँ

नामांकन और पुरस्कार
-------------------

सन्दर्भ
-------

बाहरी कड़ियाँ
-------------

* *7½ फेरे*  इंटरनेट मूवी डेटाबेस पर
पामीरी भाषाएँ पामीर पर्वत क्षेत्र में बोली जाती हैं
**पामीरी भाषाएँ** (फ़ारसी: زبان‌های پامیری‎, ज़बानहा-ए-पामीरी; अंग्रेज़ी: Pamir languages) पूर्वी ईरानी भाषा-परिवार की एक उपशाखा हैं जिसकी सदस्य भाषाएँ पामीर पर्वत क्षेत्र में बसने वाले बहुत से समुदाय बोलते हैं, विशेषकर वह समुदाय जो पंज नदी और उसकी उपनदियों के किनारे वास करते हैं। इसे बोलने वाले इलाक़ों में पूर्वोत्तरी अफ़्ग़ानिस्तान का बदख़्शान प्रान्त और पूर्वी ताजिकिस्तान के कूहिस्तोनी-बदख़्शान स्वशासित प्रान्त हैं। इनके अलावा एक सरिकोली नामक भाषा अफ़्ग़ानिस्तान और चीन के शिनजियांग प्रान्त के सीमावर्ती इलाक़ों में बोली जाती है। सरिकोली को चीन में 'ताजिकी भाषा' कहा जाता है लेकिन ध्यान दें कि यह ताजिकिस्तान में बोली जाने वाली ताजिकी भाषा से बिलकुल अलग है।

सन् १९९० में अंदाज़ा लगाया गया कि विश्व भर में पामिरी भाषाएँ बोलने वालों की संख्या लगभग एक लाख थी। कुछ मुख्य पामीरी भाषाएँ शुग़नी, सरिकोली, याज़गुलामी, मुन्जी, इश्काशिमी, वाख़ी, यिदग़ा और वन्जी हैं। वन्जी के बारे में भाषावैज्ञानिकों का अनुमान है कि यह विलुप्त हो चुकी है क्योंकि इसे बोलने वाले अब ताजिकी भाषा बोलने लगे हैं।

इन्हें भी देखें
---------------

* पामीर पर्वत
* पूर्वी ईरानी भाषाएँ
* बदख़्शान प्रान्त
* कूहिस्तोनी-बदख़्शान स्वशासित प्रान्त

सन्दर्भ
-------

1. ↑  Social and economic change in the Pamirs (Gorno-Badakhshan, Tajikistan), Frank Bliss, Psychology Press, 2006, ISBN 978-0-415-30806-9, *... whereas Tajik (Darî) belongs, along with Kurdish, Balutshî and Persian, to the west-Iranian language group, all the Pamir languages belong to the east-Iranian ...*
2. ↑  The languages of the Soviet Union, Bernard Comrie, CUP Archive, 1981, *... Another language, Old Vandzh (Vanji) was formerly spoken in the Vanch valley within Tadzhikistan, but is now extinct, having been replaced almost within living memory by a dialect of Tadzhik ...*
3. ↑  Compendium of the World's Languages: Ladakhi to Zuni, George L. Campbell, Taylor & Francis, 2000, ISBN 978-0-415-20297-8, *... Pamir Languages: This group of Eastern Iranian languages comprises the following homogeneous dialect complexes: (1) Shughn-Roshan; (2) Yazgulyam; (3) Vakh; (4) Ishkashim; (5) Mundzi. All are unwritten ...*
चित्र:Wldlogo.jpgविश्व हास्य दिवस का चिह्न
**विश्व हास्य दिवस** विश्व भर में मई महीने के पहले रविवार को मनाया जाता है। इसका विश्व दिवस के रूप में प्रथम आयोजन ११ जनवरी, १९९८ को मुंबई में किया गया था। विश्व हास्य योग आंदोलन की स्थापना का श्रेय डॉ मदन कटारिया को जाता है। हास्य योग के अनुसार, हास्य सकारात्मक और शक्तिशाली भावना है जिसमें व्यक्ति को ऊर्जावान और संसार को शांतिपर्ण बनाने के सभी तत्व उपस्थित रहते हैं। विश्व हास्य दिवस का आरंभ संसार में शांति की स्थापना और मानवमात्र में भाईचारे और सदभाव के उद्देश्य से हुई। विश्व हास्य दिवस की लोकप्रियता हास्य योग आंदोलन के माध्यम से पूरी दुनिया में फैल गई। आज पूरे विश्व में छह हजार से भी अधिक हास्य क्लब हैं। इस मौके पर विश्व के बहुत से शहरों में रैलियां, गोष्ठियां एवं सम्मेलन आयोजित किये जाते हैं।

हास्य दिवस का उद्देश्य
----------------------

इस समय जब अधिकांश विश्व आतंकवाद के डर से सहमा हुआ है तब हास्य दिवस की अत्यधिक आवश्यकता महसूस होती है। इससे पहले इस दुनिया में इतनी अशांति कभी नहीं देखी गई। हर व्यक्ति के अंतर आत्मद्वंद्व मचा हुआ है। ऐसे में हंसी दुनियाभर में सकारात्मक ऊर्जा का संचार कर सकती है। हास्य योग के अनुसार, हास्य सकारात्मक और शक्तिशाली भावना है जिसमें व्यक्ति को ऊर्जावान और संसार को शांतिपूर्ण बनाने के सभी तत्व उपस्थित रहते हैं। यह व्यक्ति के विद्युत-चुंबकीय क्षेत्र को प्रभावित करता है और व्यक्ति में सकारात्मक ऊर्जा का संचार करता है। जब व्यक्ति समूह में हंसता है तो यह सकारात्मक ऊर्जा पूरे क्षेत्र में फैल जाता है और क्षेत्र से नकारात्मक ऊर्जा को हटाता है।

हास्य एक सार्वभौमिक भाषा है। इसमें जाति, धर्म, रंग, लिंग से परे रहकर मानवता को समन्वय करने की क्षमता है। हंसी विभिन्न समुदायों को जोड़कर नए विश्व का निर्माण कर सकते हैं। यह विचार भले ही काल्पनिक लगता हो, लेकिन लोगों में गहरा विश्वास है कि हंसी ही दुनिया को एकजुट कर सकती है। मानव शरीर में पेट और छाती के बीच में एक झिल्ली होती है, जो हँसते समय धौंकनी का कार्य करती है। और परिणामतः पेट, फेफड़े और यकृत की मालिश हो जाती है। हँसने से प्राणवायु का संचार अधिक होता है व दूषित वायु बाहर निकलती है। नियमित रूप से खुलकर हँसना शरीर के सभी अवयवों को ताकतवर और पुष्ट करता है व शरीर में रक्त संचार की गति बढ़ जाती है तथा पाचन तंत्र अधिक कुशलता से कार्य करता है।

सन्दर्भ
-------

* (हिन्दी)

1. 1 2 3 4  (अंग्रेज़ी)वर्ल्ड लाफ़्टर डे जालस्थल Archived 2009-04-29 at the Wayback Machine, अभिगमन तिथि:११ अगस्त, २००९
2. ↑  मिलिए पंजाब की लॉफ्टर क्वीन्स से[*मृत कड़ियाँ*] १ मई याहू जागरण
3. ↑  हंसोड़ों ने ठहाकों के बीच दिया जल-जंगल बचाने का संदेश[*मृत कड़ियाँ*]
4. ↑  भोपाल की सड़कों पर गूंजे ठहाके[*मृत कड़ियाँ*]
5. ↑  चुटकुले और हास्य कविता सुन हुए लोट-पोट Archived 2012-05-16 at the Wayback Machine याहू जागरण, ४ मई २००९; अभिगमन तिथि: ११ अगस्त, २००९
6. ↑  ठहाकों से गूंजा शहर[*मृत कड़ियाँ*]
7. ↑  "गमों को भूलकर खूब हंसा और हंसाया". मूल से 5 मार्च 2016 को पुरालेखित. अभिगमन तिथि 11 अगस्त 2009.
8. ↑  विश्व हास्य दिवस-३ मई वेब दुनिया, अभिगमन तिथि: ११ अगस्त, २००९

बाहरी कड़ियाँ
-------------

* आधिकारिक विश्व हास्य दिवस जालस्थल
* लाफ्टर योग इंटरनेशनल आधिकारिक जालस्थल
* विश्व हास्य दिवस www.humor.ch पर
पहले डब्ल्यूएससी मैच की एबीसी समाचार रिपोर्ट।
**वर्ल्ड सीरीज़ क्रिकेट** (डब्ल्यूएससी) 1977 और 1979 के बीच पेशेवर क्रिकेट प्रतियोगिता का आयोजन किया गया और केरी पैकर द्वारा अपने ऑस्ट्रेलियाई टेलीविजन नेटवर्क, नाइन नेटवर्क के लिए आयोजित किया गया। एक ब्रेक दूर प्रतियोगिता, अंतरराष्ट्रीय क्रिकेट की स्थापना के विरोध में मैच चले। वर्ल्ड सीरीज़ क्रिकेट ने क्रिकेट की प्रकृति को काफी बदल दिया है, और इसका प्रभाव आज भी महसूस किया जाता है।

दो मुख्य कारकों ने डब्ल्यूएससी के गठन का कारण बना- व्यापक दृष्टिकोण कि खिलाड़ियों को क्रिकेट से जीवित करने के लिए पर्याप्त मात्रा में भुगतान नहीं किया गया था, और पैकर ने ऑस्ट्रेलियाई क्रिकेट के लिए विशेष प्रसारण अधिकारों को सुरक्षित रखने की कामना की, फिर ऑस्ट्रेलियाई प्रसारण आयोग (एबीसी) द्वारा आयोजित किया गया। ।

ऑस्ट्रेलियाई क्रिकेट बोर्ड (एसीबी) ने 1976 में ऑस्ट्रेलिया के टेस्ट मैचों में अनन्य टेलीविज़न अधिकार हासिल करने के लिए चैनल नाइन की बोली को स्वीकार करने से इनकार कर दिया, पैकर ने प्रमुख ऑस्ट्रेलियाई, अंग्रेजी, पाकिस्तानी, दक्षिण अफ्रीकी और पश्चिम भारतीय खिलाड़ियों के साथ गुप्त रूप से समझौतों पर हस्ताक्षर करके अपनी श्रृंखला स्थापित की। विशेष रूप से इंग्लैंड के कप्तान टोनी ग्रेग, वेस्टइंडीज के कप्तान क्लाइव लॉयड, ऑस्ट्रेलियाई कप्तान ग्रेग चैपल, भविष्य के पाकिस्तानी कप्तान इमरान खान और पूर्व ऑस्ट्रेलियाई कप्तान इयान चैपल। पैकर व्यवसायी जॉन कॉर्नेल और ऑस्टिन रॉबर्टसन द्वारा सहायता प्राप्त थी, जो दोनों श्रृंखला के प्रारंभिक सेटअप और प्रशासन के साथ शामिल थे।

सन्दर्भ
-------
**श्रीमान आशिक** 1993 में बनी हिन्दी भाषा की फिल्म है। इसका निर्देशन दीपक आनंद द्वारा और निर्माण शकील नूरानी द्वारा किया गया। फिल्म में ऋषि कपूर और उर्मिला मातोंडकर मुख्य सितारें हैं।

संक्षेप
-------

प्रोफेसर विश्वामित्र (अनुपम खेर) ने एक संगठन बनाया है जो पुरुषों को शादी न करने के लिए प्रेरित करता है क्योंकि उनके मुताबिक महिला जीवन को नरक बनाती है। दुष्यंत कुमार (ऋषि कपूर) भी उस संगठन का सदस्य है। दुष्यंत के माता-पिता (टीकू तलसानिया और रीमा लागू) महिलाओं के बारे में दुष्यंत के विचारों के कारण बहुत परेशान हैं। एक बार दुष्यंत को व्यावसायिक उद्देश्य के लिए मनाली जाना है। विश्वामित्र उसे लड़कियों से दूर रखने के लिए एक व्याख्यान देता है क्योंकि वहाँ प्यार में पड़ने का बड़ा मौका है। तो दुष्यंत मन में सभी सलाह के साथ मनाली जाता है। लेकिन, वहां वह सभी देखभाल के बावजूद शकुंतला उर्फ शकू (उर्मिला) से प्यार करने लगता है। शकू भी दुष्यंत के साथ प्यार में पड़ती है। दुष्यंत बॉम्बे जाने से पहले शकु से वादा करता है कि वह फिर से आएगा और उससे शादी करेगा। शकू के पिता (दिनेश हिंगू) विश्वामित्र के साथ दोस्त हैं। दुष्यंत के मनाली दोबारा जाने से पहले वह बॉम्बे में अपनी बेटी शकू के साथ आता है। वह विश्वामित्र से कहता है कि उसे कहीं जाना है और वह अपनी बेटी को मनाली में अकेले नहीं छोड़ सकता। कुछ दिनों के लिए, शकू उसके साथ रहेगी। सबसे पहले, विश्वामित्र विरोध करता है लेकिन आखिर में वह शकू को अपने साथ कुछ दिनों तक रखने के लिए सहमत होता है। अब वह भी शकू के साथ प्यार में पड़ता है और महिलाओं के बारे में अपने सभी विचार भूल जाता है। वह अपने संगठन को बंद कर देता है। वह शकू को मनाने की कोशिश करता है कि वह उसे प्यार करता है। दूसरी तरफ, जब दुष्यंत और शकू को पता चला कि वे दोनों बॉम्बे में हैं, तो वे बहुत खुश हो जाता है। विश्व ने अपने प्यार के बारे में दुष्यंत को बताया। सबसे पहले दुष्यंत बहुत खुश हो जाते हैं, लेकिन जब वह जानता है कि विश्व का प्यार शकू हैं, तो वह उसका विरोध करता है और सलाह देता है कि वह वृद्ध व्यक्ति है और शकू एक जवान लड़की है। उसे उस तरह शकू के बारे में नहीं सोचना चाहिए। आखिरकार विश्व दुष्यंत द्वारा खेले गए लंबे नाटक के बाद सहमत होता है और अपनी पुरानी प्रेमी (बिन्दू) से शादी करता है। दुष्यंत और शकू भी एक दूसरे के साथ शादी करते हैं।

मुख्य कलाकार
------------

* ऋषि कपूर - दुष्यंत कुमार मेहरा
* उर्मिला मातोंडकर - शकुंतला / शकू
* टीकू तलसानिया - कालिदास मेहरा
* रीमा लागू - सुमन मेहरा
* अनु कपूर - मास्टरजी
* दिनेश हिंगू - आनंद
* अनुपम खेर - प्रोफेसर विश्वामित्र
* बिन्दू - मेनका
* महमूद - मेनका के पिता

संगीत
-----

संगीतकार - नदीम-श्रवण

| # | शीर्षक | गायक |
| --- | --- | --- |
| 1 | "आसमान तक जा पहुँचेगी" | कुमार सानु, साधना सरगम |
| 2 | "अभी तो मैं जवान हूँ" | अनुपम खेर, अजमद मिर्जा |
| 3 | "बड़े बेशरम लड़के" | आशा भोंसले, अनु कपूर |
| 4 | "चूम लूँ होठ तेरे" | कुमार सानु, अलका याज्ञनिक |
| 5 | "देखा जबसे तुझे" | कुमार सानु, अलका याज्ञनिक |
| 6 | "इससे ज्यादा दुख न कोई" | गुलाम मुस्तफ़ा खान |
| 7 | "इससे ज्यादा दुख न कोई (महिला)" | कविता कृष्णमूर्ति |
| 8 | "लड़की लड़की" | सुदेश भोंसले, विनोद राठौड़ |

-

बाहरी कड़ियाँ
-------------

* *श्रीमान आशिक*  इंटरनेट मूवी डेटाबेस पर
अटलांटिक महासागर के उपर पवनों का मानचित्र
दक्षिणी अक्षांश के क्षेत्रों अर्थात उपोष्ण उच्च वायुदाब कटिबन्धों से भूमध्यरेखिय निम्न वायुदाब कटिबन्ध की ओर दोनों गोलाद्धों में वर्ष भर निरन्तर प्रवाहित होने वाले पवन को **व्यापारिक पवन** (trade winds) कहा जाता हैं। ये पवन वर्ष भर एक ही दिशा में निरन्तर बहती हैं। सामान्यतः इस पवन को उत्तरी गोलार्द्ध में उत्तर से दक्षिण दिशा में तथा दक्षिण गोलार्द्ध में दक्षिण से उत्तरी दिशा में प्रवाहित होना चाहिए, किन्तु फेरेल के नियम एवं कोरोऑलिस बल के कारण ये उत्तरी गोलार्द्ध में अपनी दायीं ओर तथा दक्षिण गोलार्द्ध में अपनी बायीं ओर विक्षेपित हो जाती हैं। व्यापारिक पवन को पुरवाई पवन भी कहा जाता है।

परिचय
-----

पृथ्वी की भौगोलिक स्थिति में लगभग 5° से 30° डिग्री उत्तरी एवं दक्षिणी अक्षांश के क्षेत्रों अर्थात उपोष्ण उच्च वायुदाब कटिबंधों से भूमध्यरेखीय निम्न वायुदाब कटिबंधों की ओर पृथ्वी के दोनों गोलाद्र्धे में वर्षभर निरंतर प्रवाहित होने वाली हवाओं को व्यापारिक पवन कहा जाता है। इन्हें अंग्रेजी में ‘ट्रेड विंड्स’ कहते हैं। यहां ‘ट्रेड’ शब्द जर्मन भाषा से लिया गया है, जिसका तात्पर्य निर्दिष्ट पथ या मार्ग से है। इससे स्पष्ट है कि ये हवाएं एक निर्दिष्ट पथ पर वषर्भर एक ही दिशा में बहती रहती हैं।

उत्तरी गोलार्ध में ये हवाएं उत्तर-पूर्व से दक्षिण-पश्चिम की ओर बहती हैं, वहीं दक्षिणी गोलार्ध में इनकी दिशा दक्षिण-पूर्व से उत्तर-पश्चिम की ओर होती है। नियमित दिशा में निरंतर प्रवाह के कारण प्राचीन काल में व्यापारियों को पालयुक्त जलयानों के संचालन में इन हवाओं से काफी मदद मिलती थी, जिस कारण इन्हें व्यापारिक पवन कहा जाने लगा। भूमध्यरेखा के समीप दोनों व्यापारिक पवन आपस में मिलकर अत्यधिक तापमान के कारण ऊपर उठ जाती हैं तथा घनघोर वर्षा करती हैं क्योंकि वहां पहुंचते-पहुंचते ये जलवाष्प से पूर्णत: संतृप्त हो जाती हैं। इन हवाओं का वैश्विक मौसम पर भी व्यापक असर होता है।
संयुक्त राष्ट्र द्वारा निर्धारित क्षेत्रीय परिभाषाओं के आधार पर यूरोप के इस मानचित्र में पूर्वी यूरोप गाढ़े गुलाबी रंग में दिखाया गया है
**पूर्वी यूरोप** यूरोप के महाद्वीप का पूर्वी भाग है। इसकी सीमाओं पर आम सहमति न होने के कारण इसमें सम्मिलित देशों व क्षेत्रों की कोई सर्वस्विकृत सूची नहीं है। अक्सर इसमें यूरोप के वह देश आते हैं जो या तो भूतपूर्व सोवियत संघ के भाग थे या उसके प्रभाव में थे। इनमें रूस, यूक्रेन, बेलारूस, पोलैण्ड, बुल्गारिया, चेक गणतंत्र, स्लोवाकिया, एस्टोनिया, लातविया, लिथुएनिया, हंगरी और मोल्दोवा सम्मिलित हैं। कुछ स्रोतों में अल्बानिया और भूतपूर्व यूगोस्लाविया के विखंडन से बने देश - सर्बिया, मासेदोनिया, स्लोवीनिया, क्रोएशिया, बोस्निया - भी शामिल हैं। लगभग सभी परिभाषाओं में यूराल पर्वतमाला, यूराल नदी और कॉकस क्षेत्र पूर्वी यूरोप की पूर्वतम सीमा माने जाते हैं।

इन्हें भी देखें
---------------

* यूरोप

सन्दर्भ
-------

1. ↑  Frucht, Richard, ed. Encyclopedia of Eastern Europe: From the Congress of Vienna to the Fall of Communism (2000)
2. ↑  Held, Joseph, ed. The Columbia History of Eastern Europe in the Twentieth Century (1993)
**शवलेपन** (अंग्रेज़ी: Embalming) विज्ञान कि सहायता से मानव अवशेष कों संरक्षण करने की कला है। यह प्रक्रिया अपघटन का अनुमान लगाने के लिए कि जाती है। इन्हें सम्भालने का उद्देश्य धार्मिक भी हो सकता है या फिर इन्हें किसी वैज्ञानिक या अन्य किसी उद्देश्य से भी संरक्षण किया जाता है। शवलेपन के तीन गोल स्वच्छता, प्रस्तुति, और संरक्षण (या बहाली) हैं।

इतिहास
------

यह प्रक्रिया 5000-6000 ई.पू से चलती आ रही है। कुछ लोग इसे विज्ञान के लिए करते हैं तो कुछ लोग धार्मिक उद्देश्य से।

आधुनिक तरीके
------------

संयुक्त राज्य अमेरिका में नागरिक युद्ध के युग शवलेपन में रुचि फूट पड़ी और यह देश भर में बहुत आम हो गया। 

आधुनिक तरीकों में देखा जाये तो अपघटन कों रोकने के लिए शव की धमनी नेटवर्क में विभिन्न रासायनिक समाधान के इंजेक्शन लगाये जाते हैं।

आज
--

आज कि दुनिया में देखा जाये तो श्व्लेपन का उपयोग शव के रिश्तेदारों या घरवालों के सामने उसकी बेहतर स्तिथि दिखने के लिए भी किया जाता है। अगर मन जाये तो अगर शव बेहतर दिखे तो यह रिश्तेदारों कि दुःख कि प्रक्रिया में सहायक मन जाता है। अर्थात अगर शव कि हालत बेहतर हो तो घरवाले शांत रहते हैं। श्व्लेपन सडन कि प्रक्रिया कों भी रोकने में सहायक होता है।

सन्दर्भ
-------

* Abrams, J.L. Embalming. 2008.

* Frederick, L.G.; Strub, Clarence G. [1959] (1989). The Principles and Practice of Embalming, 5th ed. Dallas, TX: Professional Training Schools Inc & Robertine Frederick. OCLC 20723376.

* Mayer, Robert G. (2000-01-27). Embalming: History, Theory and Practice, 3rd ed. McGraw-Hill/Appleton & Lange. ISBN 978-0-8385-2187-8.

इन्हें भी देखें
---------------

बाहरी कड़ियाँ
-------------
अंतर्राष्ट्रीय हिमालय महोत्सव एक त्योहार है जो हर साल भारत के हिमाचल प्रदेश राज्य में 1985 में नोबेल शांति पुरस्कार प्राप्त करने वाले दलाई लामा को सम्मानित करने के लिए आयोजित किया जाता है। यह सांस्कृतिक उत्सव हिमाचल प्रदेश के आसपास के विभिन्न समूहों द्वारा प्रदर्शन के लिए जाना जाता है। कभी-कभी अन्य हिमालयी क्षेत्रों के समूह भी इसमें भाग लेते है। यह उत्सव विशेष रूप से महत्वपूर्ण है क्योंकि यह शांति पहल का प्रतीक है। इस महोत्सव को केंद्रीय तिब्बती प्रशासन और हिमाचल प्रदेश पर्यटन के साथ-साथ भारत-तिब्बत मैत्री समाज द्वारा समर्थित किया जाता है। 2018 में, यह दिसंबर के महीने में हिमाचल प्रदेश के कांगड़ा जिले में आयोजित किया गया था।

समारोह
------

त्योहार का उद्देश्य हिमाचल प्रदेश के स्थानीय लोगों और वहां रहने वाले तिब्बतियों के बीच संबंधों और सद्भाव को मजबूत करना है। अंतर्राष्ट्रीय हिमालय उत्सव की मुख्य विशेषताओं में सांस्कृतिक शो और प्रदर्शनियां शामिल हैं, जो की मुख्य रूप से तिब्बती इंस्टीट्यूट ऑफ परफॉर्मिंग आर्ट्स के कलाकारों, स्थानीय कारीगरों, सामाजिक समूहों और स्कूली बच्चों द्वारा आयोजित किया जाता है। अंतर्राष्ट्रीय हिमालय महोत्सव के बीच वास्तविक आकर्षणों में से एक सड़कों पर व्यापक स्टाल हैं। प्रत्येक स्टाल जीवन के तरीके, राज्य की परंपराओं के बारे में बताता है और स्थानीय जड़ी-बूटियों और निवासियों के हस्तशिल्प को प्रदर्शित करता है। सड़कों के किनारे, विभिन्न खाद्य स्टाल हैं जो रमणीय प्रामाणिक व्यंजनों की पेशकश करते हैं। इन व्यंजनों को चखने में कोई भी पूरा दिन बिता सकता है। त्योहार में विभिन्न स्टालों में हिमालय क्षेत्र की जीवनशैली, सावधानीपूर्वक काम, प्रथागत जड़ी-बूटियाँ और खाना पकाने की शैली शामिल हैं। इस भव्य उत्सव के हिस्से के रूप में विभिन्न सांस्कृतिक कार्यक्रम और शो आयोजित किए जाते हैं। इसकी समृद्ध संस्कृति का प्रदर्शन निश्चित रूप से इस त्योहार के दौरान दर्शकों को बांधे रखता है।

यह उत्सव उस समय आयोजित किया जाता है जब उस स्थान पर बर्फ के टुकड़े पड़ने लगते हैं। चूंकि हिमाचल प्रदेश हिमालय के निचले क्षेत्र में स्थित है, इसलिए दिसंबर के महीने में जलवायु वास्तव में सर्द हो जाती है। इसके अलावा, इस उत्सव के बीच, पर्यटक स्थानीय निवासियों द्वारा किए जाने वाले पारंपरिक शो से शुल्क लेकर ऊर्जा का निवेश कर सकते हैं। इन तीन दिनों के दौरान, पूरे हिमाचल प्रदेश में राज्य के विभिन्न समुदायों द्वारा किए जाने वाले सांस्कृतिक कार्यक्रमों का एक सौहार्दपूर्ण मिश्रण देखने को मिलता है। इस दौरान पर्यटकों को उस समृद्ध संस्कृति का अनुभव करने का मौका मिलता है जिससे यह स्थान धन्य है।

संदर्भ
------

1. ↑  "International Himalayan Festival". मूल से 2 नवम्बर 2019 को पुरालेखित. अभिगमन तिथि 20 जून 2021.
2. ↑  "About International Himalayan Festival".
3. ↑  "The International Himalayan Festival In McLeodganj".
4. ↑  "International Himalayan Festival".
ये भी देखें: 1964 शीतकालीन ओलंपिक पदक विजेताओं की सूची
पदक तालिका अंतर्राष्ट्रीय ओलंपिक समिति (आईओसी) द्वारा प्रदान की गई जानकारी पर आधारित है और आईओसी के अपने प्रकाशित पदक तालिका में सम्मेलन के अनुरूप है। डिफ़ॉल्ट रूप से, टेबल को राष्ट्र के एथलीटों से मिली स्वर्ण पदकों की संख्या के अनुसार आदेश दिया जाता है, जहां राष्ट्र एक राष्ट्रीय ओलंपिक समिति (एनओसी) द्वारा प्रतिनिधित्व किया गया एक इकाई है। रजत पदक की संख्या को ध्यान में रखा जाता है और उसके बाद कांस्य पदक की संख्या।

      होस्ट देश (ऑस्ट्रिया)

| क्रमांक | देश | स्वर्ण | रजत | कांस्य | कुल |
| --- | --- | --- | --- | --- | --- |
| 1 | सोवियत संघ  सोवियत संघ (URS) | 11 | 8 | 6 | 25 |
| 2 | ऑस्ट्रिया  ऑस्ट्रिया (AUT) | 4 | 5 | 3 | 12 |
| 3 | नॉर्वे  नॉर्वे (NOR) | 3 | 6 | 6 | 15 |
| 4 | फिनलैंड  फिनलैंड (FIN) | 3 | 4 | 3 | 10 |
| 5 | फ्रांस  फ्रांस (FRA) | 3 | 4 | 0 | 7 |
| 6 | जर्मनी की एकीकृत टीम  जर्मनी की एकीकृत टीम (EUA) | 3 | 3 | 3 | 9 |
| 7 | स्वीडन  स्वीडन (SWE) | 3 | 3 | 1 | 7 |
| 8 | संयुक्त राज्य अमेरिका  संयुक्त राज्य अमेरिका (USA) | 1 | 2 | 4 | 7 |
| 9 | कनाडा  कनाडा (CAN) | 1 | 1 | 1 | 3 |
| 10 | नीदरलैंड्स  नीदरलैंड्स (NED) | 1 | 1 | 0 | 2 |
| 11 | ग्रेट ब्रिटेन  ग्रेट ब्रिटेन (GBR) | 1 | 0 | 0 | 1 |
| 12 | इटली  इटली (ITA) | 0 | 1 | 3 | 4 |
| 13 | उत्तर कोरिया  उत्तर कोरिया (PRK) | 0 | 1 | 0 | 1 |
| 14 | चेकोस्लोवाकिया  चेकोस्लोवाकिया (TCH) | 0 | 0 | 1 | 1 |
| कुल (14 एनओसी) | 34 | 39 | 31 | 104 |

सन्दर्भ
-------
१९६८ में स्वेर्दलोव्स्क शहर के एक विद्यालय में अंतिम घंटी समारोह
**अंतिम घंटी** (Last Bell), जिसे रूसी भाषा में **पोसलेदन्यी ज़्वोनोक​** (Последний звонок) कहते हैं, रूस और भूतपूर्व सोवियत संघ से उत्पन्न होने वाले अन्य देशों के विद्यालयों में एक ख़ुशी मानाने का समारोह होता है जो आध्यात्मिक वर्ष के अंत में पढ़ाई ख़त्म होने पर लेकिन इम्तिहानों के शुरू होने से पहले आयोजित किया जाता है। आमतौर पर यह हर साल २५ मई को मनाया जाता है। जो विद्यार्थी विद्यालय से उत्तीर्ण होकर उसे छोड़ने वाले होते हैं वे अपनी स्कूल की वर्दियों में या फिर औपचारिक अच्छे वस्त्रों में बनठन कर समारोह में हिस्सा लेते हैं। १९९० के दशक से लड़कियों के लिए सोवियत-शैली की स्कूली वर्दियाँ पहनकर आना प्रथा बन गयी है और वे अक्सर सफ़ेद तहबन्द (एप्रन) पहने और बालों में सफ़ेद फ़ीते (रिबन) बांधे आती हैं।

इस समारोह में इन विद्यार्थियों के लिए पहली कक्षा के किसी बच्चे द्वारा यादगार के लिए एक अंतिम बार स्कूल की घंटी बजाई जाती है। अक्सर यह विद्यालय की सबसे छोटी बच्ची होती है जिसे विद्यालय से उत्तीर्ण होने वाला सबसे बड़ा लड़का अपनी गोद में उठाकर घंटी तक ले जाता है।

इन्हें भी देखें
---------------

* रूस
* सोवियत संघ

सन्दर्भ
-------

1. ↑  Children's World: Growing Up in Russia, 1890-1991 Archived 2011-07-21 at the Wayback Machine, Catriona Kelly, pp. 515, Yale University Press, 2007, ISBN 978-0-300-11226-9, *... In the course of time, the occasion, known as 'The Last Bell', become associated with numerous other rituals ... particularly concentrated on one group of pupils, in this case those who had just completed their ten-year stint of education and were about to sit their examinations. An important part of the ceremony was the ringing of the bell itself, which in some schools was done by the smallest female pupil, who was carried to the bell in the arms, or on the shoulder, of the tallest school-leaver ...*
**विश्व संगीत दिवस** सम्पूर्ण विश्व में प्रत्येक वर्ष 21 जून को मनाया जाता है। विश्व संगीत दिवस को "फेटे डी ला म्यूजिक" के नाम से भी जाना जाता है। इसका अर्थ है "संगीत उत्सव"। विश्व संगीत दिवस के अलावा इसे संगीत समारोह के रूप में भी जाना जाता है।

विश्व संगीत दिवस कुल 110 देशों में ही मनाया जाता है (जर्मनी, इटली, मिस्र, सीरिया, मोरक्को, ऑस्ट्रेलिया, वियतनाम, कांगो, कैमरून, मॉरीशस, फिजी, कोलम्बिया, चिली, नेपाल, और जापान आदि)।

विश्व में सदा ही शांति बरकरार रखने के लिए ही फ्रांस में पहली बार 21 जून 1982 में प्रथम विश्व संगीत दिवस मनाया गया था, जिसका श्रेय तात्कालिक सांस्कृतिक मंत्री श्री जैक लो को जाता है। इससे पूर्व अमेरिका के एक संगीतकार योएल कोहेन ने वर्ष 1976 में इस दिवस को मनाने की बात की थी।

विश्व संगीत दिवस को मनाने का उद्देश्य अलग-अलग तरीके से लोगों को संगीत के प्रति जागरूक करना है ताकि लोगों का विश्वास संगीत से न उठे। इसको मनाने का उद्देश्य अलग-अलग तरीके सेम्यूजिक का प्रोपेगैंडा तैयार करने के अलावा एक्सपर्ट व नए कलाकारों को इक्क्ठा करके एक मंच पर लाना है। विश्व भर में, इस दिन संगीत और ललित कला को प्रोत्साहित करने वाले कई कार्यक्रम आयोजित किए जाते हैं।
विश्व स्मृति कार्यक्रम की का प्रतीक
युनेस्को का **विश्व स्मृति कार्यक्रम** एक अन्तरराष्ट्रीय पहल है जो मानवता की दस्तावेजी विरासत की रक्षा के लिए शुरू की गई है ताकि सामूहिक स्मृतिलोप, उपेक्षा, समय एवं जलवायु परिस्थितियों के कारण होने वाला विनाश और जानबूझकर तथा सोचसमझकर किए गये विनाश आदि के संकटों से इनकी रक्षा की की जा सके।  यह कार्यक्रम पूरे विश्व के मूल्यवान अभिलेखीय संग्रहों , पुस्तकालयों के संग्रहों, और निजी संग्रहों के संरक्षण के उद्देश्य से बनाया गया है और बिखरे हुए या या विस्थापित दस्तावेजी विरासत के पुनर्गठन, और इन दस्तावेजों की अधिकाधिक उपलब्धता, एवं इनमें लिपिबद्ध ज्ञान के प्रसार में वृद्धि की दिशा में कार्य करता है।

सन्दर्भ
-------

1. 1 2  "UNESCO Memory of the World Programme: The Asia-Pacific Strategy". UNESCO Memory of the World Programme. मूल से 2005-02-28 को पुरालेखित. अभिगमन तिथि 2017-08-01.
2. ↑  "Official website". *UNESCO*. अभिगमन तिथि 2017-08-10.
3. ↑  "Twenty-three new inscriptions on Memory of the World Register of Documentary Collections". UNESCO Press. 2003-09-01. अभिगमन तिथि 2009-09-06.

बाहरी कड़ियाँ
-------------

* UNESCO calls for submission of manuscripts
**विश्व हिजाब दिवस** 2013 में नाज़मा खान द्वारा स्थापित एक वार्षिक कार्यक्रम है। यह आयोजन दुनिया भर के 140 देशों में हर साल 1 फरवरी को होता है। इसका उद्देश्य सभी धर्मों और पृष्ठभूमि की महिलाओं को हिजाब पहनने और अनुभव करने के लिए प्रोत्साहित करना है। कार्यक्रम के आयोजकों ने इसे गैर-मुस्लिम महिलाओं को हिजाब का अनुभव करने के अवसर के रूप में वर्णित किया है।

आलोचना
------

नारीवादी कार्यकर्ता आसरा नोमानी कहती हैं, "मुस्लिम महिलाओं के रूप में, हम वास्तव में आपको यह कहते हैं कि हिजाब को इंटरफेथ एकजुटता के नाम पर नहीं पहनना चाहिए," यह कहने के लिए कि, "यह आधुनिक दिन आंदोलन राजनीतिक इस्लाम की एक विचारधारा फैलाता है।

राजनीतिक टिप्पणीकार माजिद नवाज ने आधुनिक मुस्लिम समाजों पर रूढ़िवादी मुसलमानों द्वारा "अच्छी तरह से वित्तपोषित प्रयास" होने के रूप में दिन का आरोप लगाया, और कहा कि यह घटना "भ्रामक व्याख्या" फैलाती है कि सिर को हमेशा कुंद करके पहना जाता है, और वह "हिजाब" "विशुद्ध रूप से हेडस्कार्फ़ का अर्थ है।. उन्होंने इस घटना को "पैसो से भी बदतर" के रूप में वर्णित किया, यह सुझाव देते हुए कि इसका नाम बदलकर "हिजाब इज ए च्वाइस डे" रखा गया है।

> 2018 में, कनाडाई मानवाधिकार प्रचारक यासमीन मोहम्मद ने जवाब देने के लिए #NoHijabDay अभियान शुरू किया, ताकि उन महिलाओं को मनाया जा सके जिन्होंने हिजाब हटाने के लिए सामाजिक सेंसर और राज्य को बदनाम किया है। वह कहती है
> 
> नो हिजाब डे दुनिया भर की बहादुर महिलाओं का समर्थन करने का दिन है जो हिजाब से मुक्त होना चाहती हैं। जो महिलाएं खुद तय करना चाहती हैं कि उन्हें क्या पहनना है या क्या नहीं पहनना है। जो महिलाएं या तो गलतफहमी वाली सरकारों के खिलाफ लड़ती हैं, जो उनके हिजाब को हटाने के लिए उन्हें जेल में डाल देंगी या अपमानजनक परिवारों और समुदायों के खिलाफ, जो अपवित्र, दुर्व्यवहार और यहां तक ​​कि उन्हें मार डालेंगे।
> 
>

सन्दर्भ
-------

1. ↑  "World Hijab Day - Better Awareness. Greater Understanding. Peaceful World". मूल से 6 अक्तूबर 2016 को पुरालेखित. अभिगमन तिथि 13 September 2016.
2. ↑  Participating Countries. "Worldwide Support". World Hijab Day. मूल से 10 मार्च 2016 को पुरालेखित. अभिगमन तिथि 2016-03-06.
3. ↑  "World Hijab Day". Facebook.com. मूल से 2016-07-26 को पुरालेखित. अभिगमन तिथि 2016-03-06.
4. ↑  Nomani, Asra Q. (2015-12-21). "As Muslim women, we actually ask you not to wear the hijab in the name of interfaith solidarity". The Washington Post. मूल से 2016-03-08 को पुरालेखित. अभिगमन तिथि 2016-03-06.
5. ↑  Maajid Nawaz. "The Great Hypocritical Muslim Cover-Up". The Daily Beast. मूल से 2016-03-05 को पुरालेखित. अभिगमन तिथि 2016-03-06.
6. ↑  "'Removing your hijab can get you killed – even in the West'". *spiked*. मूल से 2 February 2019 को पुरालेखित. अभिगमन तिथि 2 February 2019.
7. ↑  Mohammed, Yasmine. "Support Muslim women in fight against hijab". *Toronto Sun*. मूल से 2 February 2019 को पुरालेखित. अभिगमन तिथि 2 February 2019.